िजले के 50 हजार उपभोक्ता हो सकते हैं गैस सब्सिडी से वंचित
जिलेमें गैस सब्सिडी का लाभ उठा रहे 50 हजार उपभोक्ता सात दिनों के बाद इससे वंचित हो सकते है, क्योंकि इन उपभोक्ताओं ने अभी तक अपने कनेक्शन को आधार नंबर से लिंक नहीं करवाया है। जबकि कुछ उपभोक्ताओं के बैंक खाते आधार से नहीं जुड़े है।
एलजीपी कंपनियों ने नवंबर माह में गैस एजेंसियों को 31 दिसंबर तक सभी उपभोक्ताओं से आधार नंबर प्राप्त कर उन्हें गैस कनेक्शन से लिंक करने के निर्देश दिए थे, मगर अभी तक कई उपभोक्ता इससे अंजान बने हुए है, जबकि कुछ के पास आधार कार्ड तक नहीं है। जिले में 30 गैस एजेंसियों पर करीब दो लाख दो हजार उपभोक्ता है, इनमें से एक लाख 52 हजार उपभोक्ताओं का गैस कनेक्शन आधार नंबरों से जुड़ चुका है।
बगड़िया गैस एजेंसी संचालक शिव कुमार बगड़िया ने बताया कि उपभोक्ताओं को 31 दिसंबर तक गैस एजेंसी के साथ-साथ बैंक अकाउंट को भी आधार नंबर से लिंक करवाना होगा। उपभोक्ता जितना जल्दी हो इस प्रक्रिया को पूरा करें, ताकि लाभ मिल सके।
एक दिन में नया कनेक्शन
अबउपभोक्ताओं के नया कनेक्शन लेने के लिए भी एजेंसी के बार-बार चक्कर नहीं लगाने पड़ेंगे। एजेंसी उपभोक्ताओं को एक दिन में नया गैस कनेक्शन जारी कर रही है। अगर कोई उपभोक्ता नया गैस कनेक्शन लेना चाहता है, तो उसे आधार कार्ड, बैंक अकाउंट फोटो पहचान पहचान पत्र की फोटो कॉपी के साथ तीन पासपोर्ट साईज फोटो लेकर फार्म भरना होगा। फार्म जमा करवाने के बाद एजेंसी एक दिन में कनेक्शन जारी कर देगी।
उपभोक्ता को आधार कार्ड की फोटोकॉपी लेकर गैस एजेंसी पर जाना होगा। यहां कर्मचारी को फोटोकॉपी देने के साथ कंज्यूमर नंबर बताना होगा। आप अपने गैस एजेंसी के हॉकर को भी आधार कार्ड की कापी दे सकते हैं, जिससे गैस कनेक्शन आधार से लिंक हो जाएगा। इससे सब्सिडी नहीं रुकेगी। 31 दिसंबर तक 100 फीसदी गैस कनेक्शन आधार से लिंक हों, इसके लिए गैस कंपनियां भी उपभोक्ताओं को जागरूक कर रही है। उपभोक्ताओं को एसएमएस से सूचना दी जा रही है। एजेंसी पर भी इसकी जानकारी दी जा रही है।
अभी आधार कार्ड देने में यह फायदा | उपभोक्ताओंके पास अभी सात दिनों का समय है, अगर उपभोक्ता एक-दो दिनों में एजेसिंयों पर पहुंचते है, तो भीड़ कम मिलेगी। जबकि समय गुजरने के साथ ही सभी उपभोक्ता सब्सिडी को बचाने के लिए एक साथ एजेसिंयों पर जुटेंगे। ऐसे में इंतजार करने की बजाए, आज ही अपना आधार नंबर एजेंसी में जमा करवा देवे।
दो वर्षीय जांच करवाना भी आवश्यक | उपभोक्ताओंको गैस एजेंसियों की ओर से की जा रही दो वर्षीय अनिवार्य जांच करवाना भी आवश्यक है। जांच से इनकार करने पर गैस एजेंसियां कनेक्शन ब्लॉक कर सकती हैं। गैस एजेंसियों ने इस मामले में सख्ती दिखाना शुरू कर दिया है। एजेंसी के मैकेनिक से घर के गैस चूल्हे, रेगुलेटर पाइप की जांच करना जरूरी है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva